Komission suositus neuvostolle Euroopan unionin puolesta esitettävästä ehdotuksesta pysyviä orgaanisia yhdisteitä koskevan Tukholman yleissopimuksen liitteiden A ja C muuttamiseksi /* KOM/2010/0151 lopull. */





[pic] | EUROOPAN KOMISSIO | Bryssel 15.4.2010 KOM(2010)151 lopullinen KOMISSION SUOSITUS NEUVOSTOLLE Euroopan unionin puolesta esitettävästä ehdotuksesta pysyviä orgaanisia yhdisteitä koskevan Tukholman yleissopimuksen liitteiden A ja C muuttamiseksi KOMISSION SUOSITUS NEUVOSTOLLE Euroopan unionin puolesta esitettävästä ehdotuksesta pysyviä orgaanisia yhdisteitä koskevan Tukholman yleissopimuksen liitteiden A ja C muuttamiseksi A. Perustelut 1. Pysyviä orgaanisia yhdisteitä koskeva Tukholman yleissopimus tuli voimaan 17. toukokuuta 2004. Yleissopimuksen tavoitteena on suojella ihmisten terveyttä ja ympäristöä pysyviltä orgaanisilta yhdisteiltä. Yleissopimus muodostaa ennalta varautumisen periaatteeseen perustuvat puitteet, joiden avulla pyritään tiettyjen ensisijaisten pysyvien orgaanisten yhdisteiden tuotannon, käytön, tuonnin ja viennin lopettamiseen, yhdisteiden turvallisen käsittelyn ja loppusijoituksen varmistamiseen ja näiden yhdisteiden tahattomien päästöjen vähentämiseen tai poistamiseen. Yleissopimuksen soveltamisalaan kuuluu nykyään kaksikymmentäyksi yhdistettä. 2. Asetuksella (EY) N:o 850/2004 pannaan unionin lainsäädännössä täytäntöön sitoumukset, jotka on vahvistettu neuvoston päätöksellä 2006/507/EY[1] hyväksytyssä pysyviä orgaanisia yhdisteitä koskevassa Tukholman yleissopimuksessa, jäljempänä ’yleissopimus’, sekä neuvoston päätöksellä 259/2004/EY[2] hyväksytyssä vuonna 1979 tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvässä pysyviä orgaanisia yhdisteitä koskevassa pöytäkirjassa. 3. Yleissopimuksen 8 artiklan 1 kappaleessa määrätään, että mikä tahansa sopimuspuoli voi antaa sihteeristölle ehdotuksen jonkin kemikaalin sisällyttämisestä liitteeseen A, B tai C. Ehdotuksessa on annettava liitteessä D mainitut tiedot. Liitteiden muutosten hyväksymisessä sovellettavasta menettelystä määrätään yleissopimuksen 22 artiklassa. 4. Saatavilla olevien tutkimustulosten ja arviointiraporttien sekä yleissopimuksen liitteessä D vahvistettujen valintakriteereiden perusteella heksaklooributadieenillä, pentakloorifenolilla ja klooratuilla naftaleeneillä on pysyvien orgaanisten yhdisteiden ominaisuuksia. 5. Näiden aineiden tuotanto, markkinoille saattaminen ja käyttö, samoin kuin niiden tahattomat päästöt, ovat jo loppuneet tai niitä on rajoitettu ankarasti unionin alueella, mutta niiden tuotanto, käyttö ja laajamittaiset tahattomat päästöt saattavat jatkua muissa maissa. Koska nämä kemikaalit voivat kulkeutua ympäristössä kauas, kansallisella tai unionin tasolla toteutetut toimenpiteet eivät riitä turvaamaan ympäristön ja ihmisten terveyden suojelun korkeaa tasoa, vaan tämä edellyttää laajempia kansainvälisiä toimia. 6. Neuvoston antama neuvottelulupa perustuu Euroopan unionista toiminnasta tehdyn sopimuksen 218 artiklan 2 kohtaan. B. SUOSITUS Edellä esitetyn perusteella komissio suosittaa seuraavaa: Jotta voidaan aloittaa arviointimenettelyt, jotka tähtäävät neuvotteluihin pysyviä orgaanisia yhdisteitä koskevan Tukholman pöytäkirjan liitteiden A ja C mahdollisista muutoksista, neuvosto valtuuttaa komission esittämään pysyviä orgaanisia yhdisteitä koskevan pöytäkirjan toimeenpanevalle sihteeristölle ajoissa pysyviä orgaanisia yhdisteitä käsittelevän arviointikomitean seuraavaa, lokakuussa 2010 pidettävää kokousta varten Euroopan unionin puolesta ehdotuksen asiaa koskevien yleissopimuksen liitteiden muuttamiseksi siten, että liitteeseen A ja/tai C lisätään seuraavat aineet: - heksaklooributadieeni (CAS-numero: 87-68-3) - pentakloorifenoli (CAS-numero: 87-86-5) - klooratut naftaleenit (ryhmä, johon kuuluu 75 kloorattua naftaleeneja, jotka sisältävät 1–8 klooriatomia). Komissio varmistaa yhdessä jäsenvaltioiden kanssa, että pysyviä orgaanisia yhdisteitä käsittelevälle arviointikomitealle toimitetaan asianmukaiset tiedot, jotka tukevat kyseisiä ehdotuksia. Tehty Brysselissä Neuvoston puolesta, puheenjohtaja [1] EUVL L 209, 31.7.2006, s. 1. [2] EUVL L 81, 19.2.2004, s. 35.